Document ID: 32001R1281

Κανονισμός (ΕΚ) αριθ. 1281/2001 της Επιτροπής
της 28ης Ιουνίου 2001
για την κατάρτιση του ισοζυγίου των προβλέψεων εφοδιασμού σε ζάχαρη των Αζορών, της Μαδέρας και των Καναρίων Νήσων, για την περίοδο από την 1 Ιουλίου έως τις 31 Δεκεμβρίου 2001, η οποία προβλέπεται από τους κανονισμούς του Συμβουλίου (ΕΟΚ) αριθ. 1600/92 και (ΕΟΚ) αριθ. 1601/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα υπέρ των Αζορών και της Μαδέρας, όσον αφορά ορισμένα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 10,
τον κανονισμό (ΕΟΚ) 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων(3), όπως τροποποιήθηκε τελευταία από τον κανονισμό (ΕΚ) αριθ. 2826/2000, και ιδίως το άρθρο 3 παράγραφος 4 και το άρθρο 7 δεύτερο εδάφιο,
Εκτιμώντας τα ακόλουθα:
(1) Σύμφωνα με το άρθρο 2 των κανονισμών (ΕΟΚ) αριθ. 1600/92 και (ΕΟΚ) αριθ. 1601/92, το ισοζύγιο των προβλέψεων εφοδιασμού σε ζάχαρη καταρτίστηκε για την περίοδο εμπορίας 2000/01, όσον αφορά τις Αζόρες, τη Μαδέρα και τις Καναρίους Νήσους, από τον κανονισμό (ΕΟΚ) αριθ. 2177/92 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1481/2000(5). Σε εφαρμογή του εν λόγω άρθρου 2 και εν αναμονή της θέσης σε ισχύ του ειδικού καθεστώτος εφοδιασμού και προκειμένου να μην διακοπεί η εφαρμογή του ισχύοντος ειδικού καθεστώτος εφοδιασμού, πρέπει να θεσπιστεί ο ισολογισμός για την περίοδο από την 1η Ιουλίου έως τις 31 Δεκεμβρίου 2001.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2177/92 αντικαθίσταται, όσον αφορά την περίοδο από την 1η Ιουλίου έως τις 31 Δεκεμβρίου 2001 της περιόδου εμπορίας 2001/02, από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 2001.

Labels: 3
18
17